முழுநிலவு

நிலவு புவியைச் சுற்றும் வட்டப்பாதை சுமார் ஐந்து டிகிரி அளவுக்குச் சாய்வாக இருக்கிறது. எனவே முழுநிலவு நாளன்று பெரும்பாலும் புவியின் நிழல் நிலவின் மீது விழுவதில்லை. அவ்வாறு விழும்போது ஏற்படும் நிகழ்வே நிலவு மறைப்பு ஆகும். முழுமையான நிலவு மறைப்பின் போது ராலே ஒளிச்சிதறல் காரணமாக நிலவு சிவப்பு நிறத்தில் தோற்றமளிப்பதால் அது சிவப்பு நிலவு என்றும் குருதி நிலவு என்றும் அழைக்கப்படுகின்றது[P. Kenneth Seidelmann (ed.), "Phases of the Moon", Explanatory Supplement to the Astronomical Almanac: A Revision to the Explanatory Supplement to the Astronomical Ephemeris and the American Ephemeris and Nautical Almanac, (Mill Valley: University Science Books, 1992), p. 478.

இந்து சமயத்தில் திதிகள் எனப்படும் சந்திர நாட்களுள் பவுர்ணமியும் ஒன்று.

 இந்து சமயத்தில் 
இந்து சமயத்தில் பல்வேறு சிறப்பு நாட்களும் பவுர்ணமி தினத்தன்றே வருகின்றன. 12 தமிழ் மாதங்களில் வரும் பவுர்ணமி நாளின் சிறப்புகளும் விரதங்களும் இங்கு பட்டியல் இடப்பட்டுள்ளன.

 எண்.  தமிழ் மாதம்  விழாக்கள் 1  சித்ரா பவுர்ணமி  அனுமன் ஜெயந்தி 2  வைகாசி பவுர்ணமி  நரசிம்ம ஜெயந்தி, புத்த பூர்ணிமா, வைகாசி விசாகம் 3  ஆனிப் பவுர்ணமி  சாவித்திரி விரதம் 4  ஆடிப் பவுர்ணமி  குரு பூர்ணிமா, ஹயக்ரீவ ஜெயந்தி 5  ஆவணிப் பவுர்ணமி  ரக்சா பந்தன், ஓணம், ஆவணி அவிட்டம் 6  புரட்டாசி பவுர்ணமி  உமா மகேசுவர விரதம், பித்ரு பட்சம் 7  ஐப்பசி பவுர்ணமி  சிவபெருமானுக்கு அன்னாபிசேகம் 8  கார்த்திகைப் பவுர்ணமி  கார்த்திகை விளக்கீடு 9  மார்கழிப் பவுர்ணமி  திருவாதிரை, தத்தாத்ரேய ஜெயந்தி 10  தைப் பவுர்ணமி  தைப்பூசம் 11  மாசிப் பவுர்ணமி  மாசி மகம் 12  பங்குனிப் பவுர்ணமி  ஹோலி, பங்குனி உத்திரம்

 பௌத்தமும் முழுநிலவும் 
இலங்கையில் பௌத்தர்களுக்கு முழுநிலவு புனித நாளாக விளங்குகின்றது. பௌத்தர்கள் புத்தர் பரிநிர்வாணம் அடைந்த தினமாக ஒவ்வொரு முழுநிலவன்றும் வழிபாடு, தான தர்மங்கள் செய்கின்றனர். ஆகவே ஒவ்வொரு முழுநிலவு நாட்களும் இலங்கையில் அரசு விடுமுறை தினமாகும்.

 இவற்றையும் பார்க்கவும் 
 தேய்பிறை
 வளர்பிறை
 நிலவு மறைப்பு
 நிலவின் கலை
 புதுநிலவு

மேற்கோள்கள்

பகுப்பு:காட்சிப்பதிவு வானியல்